
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

 



Р Е Ш Е Н И Е   № ВР- 38 - ПР /2026г. 
за преценяване на необходимостта от извършване на оценка на въздействието върху околната среда 


На основание чл. 93, ал. 1 ал. 3 и ал. 6 от Закона за опазване на околната среда /ЗООС/, чл. 7, ал. 1 и чл. 8, ал. 1 от Наредбата за условията и реда за извършване на оценка на въздействието върху околната среда /Наредбата за ОВОС/ чл. 31, ал. 4 и ал. 6 от Закона за биологичното разнообразие /ЗБР/, чл. 40, ал. 4 във връзка с ал. 3 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /Наредбата за ОС/ и представена писмена документация от възложителя по Приложение № 2 към чл. 6 от Наредбата за ОВОС и по чл. 10, ал. 1 и 2 от Наредбата за ОС, както и получени писмени становища от Регионална здравна инспекция- Враца,   и други ведомства. 


Р Е Ш И Х 


да не се извършва оценка на въздействието върху околната среда за инвестиционно предложение за:  «Изграждане на седем броя еднофамилни жилищни сгради», в поземлени имоти с идентификатори 30606.10.38, 30606.10.48, 30606.9.63, 30606.17.13, 30606.36.8, 30606.35.12, 30606.13.39, в землище с. Згориград, общ. Враца, обл. Враца,  което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони. 
възложител: Красимир Петров 
седалище:   с. Згориград, общ. Враца   


   Кратко описание на инвестиционното предложение: 
	Съгласно представената информация се предвижда извършване на следните дейности: 
	Предвижда се Изграждане на седем броя еднофамилни жилищни сгради.  
 	За реализацията на горепосоченото ИП ще се извърши промяна предназначението на земеделска земя за неземеделски цели.
 	Всяка от жилищните сгради ще бъде на два етажа, като площта на един етаж ще бъде 120 кв.м. или 240 кв.м. за една къща. Не се предвижда изграждане на помощни съоръжения или постройки. 
	Предвиждат се изкопни дейности само за ивични основи на сградите с дълбочина от 50 до 80 см, в зависимост от денивелацията на терена. В зависимост от терена на места може да бъде извършено шкарпиране на повърхността. 
 	Всички дейности свързани със строителството и експлоатацията ще се реализират само в границите на имотите. 
 	Строителството на сградите не предвижда водовземане от повърхностни или подземни води, както и ползване на воден обект по смисъла на Закона за водите. Всички обекти ще бъдат водоснабдени на етап експлоатация от централната водопреносна система след изграждане на водопроводни отклонения. Очаква се само формиране на битови и дъждовни води, които ще бъдат събирани във водоплътна изгребна яма. 
 	Генерираните строителни отпадъци ще бъдат съхранявани само на територията на съответния имот до тяхното извозване, съгласно изискванията на действащата нормативна уредба по управление на отпадъците. Битовите отпадъци ще бъдат събирани в съдовете за битов отпадък. 
 	Дейностите включени в ИП не са свързани с формирането и използването на каквито и да е химични вещества. 
	Не се предвижда изграждане на нова инфраструктура, ще се използва съществуващата. 

	По повод гореизложеното, инвестиционното предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца. 

	Съгласно представената с ИП информация и документация инвестиционното предложение предвижда изграждане на 7 бр. еднотипни, еднофамилни жилищни сгради, всяка с площ от 240 кв.м., на два етажа (по 120 кв.м за етаж). Не се предвижда изграждане на помощни съоръжения или постройки. Не се предвижда изграждане на нова инфраструктура, а ще се ползва съществуващата. Изкопни дейности са предвидени единствено за ивични основи на сградите с дълбочина от 50 до 80 см. ИП ще се реализира в ПИ с идентификатори 30606.10.38, 30606.10.48, 30606.9.63, 30606.17.13, 30606.36.8, 30606.35.12, 30606.13.39, в землището на с. Згориград, общ. Враца. При извършена проверка, относно местоположението на заявените в Уведомлението поземлени имоти, на чиято територия ще се реализира ИП, спрямо границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) се установи, че: ПИ с идентификатори 30606.9.63, 30606.17.13, 30606.36.8, 30606.35.12, 30606.13.39 не попадат в границите на защитени територии по смисъла на ЗЗТ. ПИ 30606.10.38, ПИ 30606.10.48 попадат в границите на природен парк „Врачански балкан“, обявен със Заповед № 1449/21.12.1989 г. на председателя на Комитета за опазване на околната среда (обн. ДВ, бр. 3/1990 г.) и прекатегоризиран със Заповед № РД-934/22.07.2003 г. на Министъра на околната среда и водите (ДВ, бр. 73/2003 г.). Съгласно проектното и функционално зониране на територията на парка, прието с действащия План за управление (приет с Решение №750/14.10.2011 г. на МС), ПИ 30606.10.38 вид собств. Частна, вид територия Земеделска, категория 8, НТП Ливада, площ 1483 кв.м, и ПИ 30606.10.48, , вид територия Земеделска, категория 8, НТП Пасище, площ 8334 кв.м, местност „Гарванец“ по КККР на с. Згориград, общ. Враца попадат в Зона VII. „Зона за устойчиво ползване на възобновимите природни ресурси“. Мястото на реализация на ИП попада на територията на защитени зони BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.). 
	При направената проверка за допустимост по смисъла на чл.12, ал. 2 и ал. 4 във връзка с чл. 40, ал. 2 от Наредбата за ОС, се установи, че така заявеното ИП е допустимо спрямо режимите на: 
- Природен парк „Врачански балкан“, определен със Закона за защитените територии, заповедта за обявяването му и ПУ; 
- защитени зони BG0000166 „Врачански Балкан” и BG0002053 „Врачански Балкан”, определени със заповедите за обявяването им.
	Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


М О Т И В И

І. Характеристики на инвестиционното предложение: размер, засегната площ, параметри, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве: 
1. Предвид предназначението на обекта, не се очаква, че извършваните дейности по време на реализацията му могат да доведат до значително отрицателно въздействие върху компонентите и факторите на околната среда. 
2. Предмет на ИП е Изграждане на седем броя еднофамилни жилищни сгради.  
3. Предвид характера на предлаганата дейност не се очаква генериране на отпадъци. 
4. Реализацията и експлоатацията не предполага използването на значителни количества от природните ресурси, земните недра, почвите, водите и на биологичното разнообразие. 
5. Съгласно становище изх. № ПУ-01-703-1/27.07.2026 г. на Басейнова дирекция “Дунавски район” с център Плевен, инвестиционното предложение е допустимо: 
- Допустимо спрямо целите и мерките за постигане на добро състояние на водите, определени в ПУРБ 2022 – 2027 г. и не се очаква да окаже пряко въздействие върху водите, при спазване на мерките посочени в т. 1.1.5 от настоящото становище.    
- Допустимо спрямо  ПУРН 2022 – 2027 г. Предвидените дейности в ИП не са в противоречие с предвидените мерките в Програмата от мерки за намаляване на риска от наводнения и неблагоприятните последици по отношение на човешкото здраве, стопанска дейност, околна среда и културното наследство към ПУРН 2022-2027 г. 
Съгласно представената информация, ИП не попада в утвърдените райони със значителен потенциален риск от наводнения, утвърдени от Министъра на околната среда и водите със Заповед РД-804/10.08.2021 г. 
В ПУРН 2022 – 2027 г., няма заложени конкретни мерки, предвидени забрани и ограничения, касаещи реализацията на дейностите в ИП.
След направена проверка в публично достъпна част на Кадастрално-административната информационна система, се установи че:
-	ПИ 30606.35.12 и 30606.36.8 граничат с ПИ 30606.16.42 - област Враца, община Враца, с. Згориград, вид собств. Държавна публична, вид територия Територия, заета от води и водни обекти, НТП Водно течение, река; 
-	ПИ 30606.9.63 граничи с ПИ 30606.9.66 - област Враца, община Враца, с. Згориград, вид собств. Общинска публична, вид територия Земеделска, НТП Дере; 
-	ПИ 30606.10.38 и 30606.10.48 се намират на разстояние около от 80-170 м от ПИ 30606.9.1 област Враца, община Враца, с. Згориград, вид собств. Държавна публична, вид територия Територия, заета от води и водни обекти, НТП Водно течение, река. 
Съгласно представената информация дейностите в ИП не предвиждат водовземане от повърхностни води и/или ползване на повърхностни водни обекти. При реализирането на ИП, не се предвижда използване на приоритетни и/или опасни вещества, които да създават предпоставка за пряк контакт с подземните води. Предвид гореизложеното, не се очаква отрицателно въздействие върху химичното и/или количественото състояние на подземното водно тяло. 
- Реализирането на горепосоченото ИП не се очаква да окаже негативно въздействие върху водите и водните екосистеми и е допустимо спрямо целите и мерките в ПУРБ и ПУРН в Дунавски район за периода 2022-2027 г., и спрямо Закона за водите и наредбите към него при спазване на мерките посочени в т. 1.1.5 и законовите изисквания посочени в т. 2 от настоящото становище, в т.ч. чл. 134 и чл. 143 от ЗВ.  
6. При спазване на нормативните и технологичните изисквания не се очаква предвидените за реализиране дейности да причиняват замърсяване и дискомфорт на околната среда. 
7. Не се очаква негативно кумулативно въздействие от реализацията на ИП. 
8. При изпълнение и спазване на всички изисквания за експлоатация на обекта, не следва да се очаква риск от големи аварии и/или бедствия.  
9. От здравно-хигиенна гледна точка няма основание да се предполага възникване на здравен риск за населението от реализацията на инвестиционното предложение, съгласно становище на Регионалната здравна инспекция (РЗИ)-Враца с изх. № 10-47-1/21.09.2026 г., при изпълнение на посочените изисквания в становището. 

ІІ. Местоположението на инвестиционното предложение: съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушении или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита: 
1. Инвестиционното предложение ще се реализира в поземлени имоти с идентификатори 30606.10.38, 30606.10.48, 30606.9.63, 30606.17.13, 30606.36.8, 30606.35.12, 30606.13.39, в землище с. Згориград, общ. Враца, обл. Враца, землище с. Згориград, общ. Враца, обл. Враца. Трайно предназначение на територията: Земеделска. Начин на трайно ползване: Ливада; Пасище с храсти; Пасище, Мера. 
1. Предвидените дейности с ИП не ограничават ползването на съседните имоти по предназначение. 
1. За дейностите, свързани с реализацията на инвестиционното предложение, няма да са необходими допълнителни площи извън рамките на горепосочената територия.  
1. В резултат от реализирането на инвестиционното намерение и последващата експлоатация не се очаква промяна на качеството и възстановителната  способност на природните богатства в района и неговите подпочвени пластове. 
1. Инвестиционното предложение не предвижда водовземане от повърхностни и подземни води и не е свързано със заустване на отпадъчни води в повърхностни водни обекти.   
1. Съгласно становище на Басейнова дирекция “Дунавски район” с център Плевен с изх. № ПУ-01-703-1/27.07.2026 г.: 
- ИП не попада в СОЗ определени в съответствие с изискванията на Наредба № 3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба № 3/16.10.2000 г.). Съгласно наличната информация в БДДР, част от имотите предмет на настоящото ИП попадат в буферна зона (радиус 1000 м) около водовземни съоръжения за обществено питейно-битово водоснабдяване без определена СОЗ по реда на Наредба № 3/16.10.2000 г.: Каптаж „Извора“ – Згориград, ВиК – Враца; Каптаж „Лагера“ – Згориград, ВиК – Враца и КИ „Лудо езеро“ – Згориград, ВиК – Враца. 
Предвид гореописаното следва да се има предвид, че в Приложение № 1 към Националния каталог от мерки се съдържа Списък на дейностите, забранени или ограничени в зоните за защита на питейните води в определените СОЗ по Наредба № 3/16.10.2000 г. и в буферна зона с радиус 1000 м от водовземното съоръжение, когато няма определена СОЗ. Предвидените дейности в настоящото ИП не попадат под забрани и ограничения съдържащи се в Приложение № 1 към Националния каталог от мерки.
1. Вероятността за засягане на недвижими културни ценности при извършване на дейностите е минимална. Няма данни за разположени археологически паметници и паметници на културата на територията на обекта и в близост до него.    
1. След прегледа на представената информация и документация, на основание чл. 40, ал. 3 от Наредбата за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони, поради следните мотиви: 
8.1. Съгласно извършената проверка в наличната база данни за «Натура 2000», се установи, че имотите, предмет на ИП не представляват природни местообитания, предмет на опазване в защитените зони, имайки предвид, че същите са разположени на границата с регулацията на населеното място и са антропогенно повлияни. Терените не представляват и ефективно заети местообитания на животински видове, вкл. птици, предмет на опазване, съответно реализацията на ИП няма вероятност да доведе до унищожаване, увреждане и/или фрагментиране на такива местообитания. 
8.2. Предвид характера на обектите, вида и обема на предвидените дейностите, въздействието ще е минимално, временно и обратимо по време на строителните дейности, предвид което няма вероятност от формиране на значително по степен безпокойство, вследствие на шум и усилено антропогенно натоварване на животински видове, вкл. птици,, предмет на опазване в защитените зони, находящи се в съседни територии, което да доведе до намаляване на числеността и плътността на популациите им. 
8.3. Предвид малката засегната площ от защитените зони (0,0005%), местоположението на жилищните сгради (разпръснато) на значително отстояние една от друга и наличието на съществуваща инфраструктура, не се очаква да възникнат значителни отрицателни въздействия, които да изменят трайно и необратимо ключови елементи на защитените зони. 
8.4. Отчитайки местоположението и характеристиките на инвестиционното предложение, реализацията му не се очаква да доведе до фрагментиране на местообитания, нарушаване на биокоридорни връзки от значение за видовете и възникване на бариерен ефект. 
8.5. Изграждането и експлоатацията на жилищни сгради не предполага генериране на вредни емисии и отпадъци във въздуха, водите и/или почвите, във вид и количества, които да окажат отрицателно въздействие върху структурата, функциите и природозащитните цели на защитени зони BG0000166 "Врачански Балкан" и BG0002053 "Врачански Балкан". 
8.6. При направената оценка на реализираните и одобрени за реализация инвестиционни предложения, планове, програми и проекти в границите на разглежданите защитени зони, се установи, че реализацията на настоящото ИП няма вероятност да доведе до възникване на значителен отрицателен кумулативен ефект в комбинация с тях. 

III. Типа и характеристиките на потенциалното въздействие върху околната среда: степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията:
1. Съобразно представената документация и информация за ИП и получените в хода на процедурата становища от компетентни органи, осъществяването на инвестиционното предложение няма да доведе до значителни отрицателни въздействия върху компонентите на околната среда, както и не се очаква изменение в степента на въздействие върху отделните компоненти на околната среда от неговата реализация. 
1. Териториалният обхват на въздействието в резултат от реализацията на ИП е ограничен и локален в рамките на горепосочената територия, в която ще се реализира обекта. Характерът на ИП не предполага възникване на съществени неблагоприятни въздействия за съседни близо разположени терени. 
1. ИП няма връзка с други дейности в обхвата на въздействие. 
1. Инвестиционното предложение не предполага трансгранично въздействие, поради неговото местоположение и характера на предвидените дейности. 
1. Осъществяването на намерението няма да предизвика съществена и негативна промяна в съществуващият ландшафт. 
1. Предвидената дейност не се очаква да окаже отрицателно въздействие върху повърхностни или подземни водни обекти. 
1. Реализирането на ИП няма да доведе до влошаване качеството на въздуха. Характерът на ИП не предполага значим дял на атмосферни замърсители. 
1. Не се предвижда разполагането на рискови енергийни източници и съоръжения, които да генерират шумове, вибрации и радиация, създаващи риск за населението и околната среда. 
1. Не се очаква негативно въздействие върху здравето на работниците при спазване на изискванията за здравословни и безопасни условия на труд .

IV. Обществения интерес към инвестиционното предложение: 
1. Съгласно изискванията на чл. 95, ал. 1 от ЗООС и чл. 4, ал. 2 от Наредбата за ОВОС, от страна на компетентния орган РИОСВ-Враца за инвестиционното предложение: уведомени са писмено Община Враца, област Враца, кметство с. Згориград, общ. Враца, а засегнатото население чрез нея и чрез обявяване на интернет страницата на инспекцията. Няма налични постъпили писмени възражения, жалби или мнения.  
2. На основание чл. 4, ал. 2 от Наредбата за ОВОС, възложителят е декларирал, че е информирал писмено и засегнатата общественост по подходящ начин. Няма налични постъпили писмени възражения, жалби или мнения.
3. В изпълнение на чл. 6, ал. 9 от Наредбата за ОВОС за изясняване на обществения интерес, от страна на РИОСВ-Враца: 
- осигурен е обществен достъп до Информацията по приложение № 2 от Наредбата, чрез интернет страницата и информационното табло на инспекцията. 
- предоставено е копие на Искането по чл. 6, ал. 1 от Наредбата за ОВОС и Информацията по приложение № 2 от Наредбата, на Община Враца, област Враца, кметство с. Згориград, общ. Враца, на чиято територия е местоположението на разглежданото ИП. 
4. Съгласно изискванията на чл. 6, ал. 10 от Наредбата за ОВОС Община Враца, обл. Враца, с писмо с изх. № 3200-319-(1)/05.10.2026 г. и кметство с. Згориград, общ. Враца с писмо с изх. № 060 от 23.09.2026 г., информират РИОСВ – Враца, че не са постъпвали становища и възражения относно инвестиционното предложение, в резултат на осигурения обществен достъп до Информацията по приложение № 2 към чл. 6 от Наредбата за ОВОС. 
5. Към момента на изготвяне на настоящото решение в РИОСВ – Враца няма постъпили жалби, възражения и становища срещу реализацията на инвестиционното предложение по законосъобразност. 


ПРИ ИЗПЪЛНЕНИЕ НА СЛЕДНИТЕ УСЛОВИЯ: 

0. При реализацията на настоящото инвестиционно предложение, да не се допуска замърсяване на околната среда с отпадъци. 
0. Съгласно предоставената информация за преценяване на необходимостта от извършване на оценка на въздействието върху околната среда (ОВОС) се предвижда изграждане на 7 броя двуетажни, еднофамилни къщи всяка с РЗП от 240 кв. м. или общо 1680 кв.м. Тъй като ИП попада в обхвата на чл. 15, ал. 2 от Наредба за управление на строителните отпадъци и за влагане на рециклирани строителни материали (обн., ДВ, бр. 98 от 8.12.2017 г. с изм. и доп.) е необходимо изготвяне на ПУСО. 
0. По време на строителните дейности, да се предприемат мерки за ограничаване на емисиите на прахообразни вещества, съгласно изискванията на чл. 70 от Наредба № 1 за норми за допустими емисии на вредни вещества /замърсители/, изпускани в атмосферата от обекти и дейности с неподвижни източници на емисии /ДВ, бр. 64/2005г./, включително редовно почистване и оросяване на строителната площадка, както и използване на покрити с платнища транспортни средства. 
0. При извършване на строителните дейности на територията на обекта е необходимо да се осигури спазване на допустимите нива на шум за съответната територия и в мястото на въздействие /най-близко отстоящата жилищна сграда/ утвърдени с Наредба № 6 за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението /обн. ДВ, бр. 58/2006г./. 
0. Реализацията на предвиденото ИП не противоречи на режима на природен парк „Врачански Балкан“ и е допустима спрямо въведените норми и забрани на природния парк, определени със Закона за защитените територии, заповедта за обявяването му и с Плана за управлението му, и при изпълнение на следните условия: 
- да не се извършва строителство на нови пътища с трайна настилка, с цел осигуряване на транспортен достъп до имотите. Достъпът да се осъществява, единствено чрез съществуващи към момента пътища; 
- изграждането на елементи от техническата инфраструктура (електро и водопроводи) да бъде осъществено подземно; 
- строителните дейности да се ограничават само в границите на имота, с цел недопускане прогонване на животински видове, увреждане или унищожаване на техни местообитания, както и недопускане унищожаване на естествената растителност и характерния ландшафт в съседни имоти; 
- извършването на строителните работи да бъде извън размножителния период на животинските видове (1 април-30 юни), за да се избегне унищожаването на яйца и малки; 
- преди всяка строителна дейност, районът да бъде обхождан и при наличие на бавноподвижни животни (земноводни или влечуги), да се осигурява изнасянето им извън полигона за строителство; 
- по време на реализацията на ИП, както и при експлоатацията на обекта да не се допуска нерегламентирано депониране на строителни и битови отпадъци или скални маси, както в имота, така и в съседни терени попадащи в границите на защитени територии и зони; 
-при извършване на строителството и реконструкция при възможност да бъдат използвани естествени материали - камък и дърво.


       	Настоящото решение се отнася само за конкретното заявено предложение и в посочения му капацитет. 
         	Настоящото решение не отменя задълженията на възложителя по изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба.  
         	Съгласно чл.93, ал.7 от ЗООС при промяна на инвестиционното предложение, на възложителя или на някои от обстоятелствата, при които е било издадено настоящото решение, възложителят/новия възложител трябва да уведоми РИОСВ-Враца своевременно в най-кратък срок след настъпване на измененията. 
         	Съгласно разпоредбата на чл.93, ал.8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение. 
 	Неизпълнението на поставените условия в настоящето решение е нарушение на чл.166, т.2 от ЗООС, за което ще бъдат предприети съответните административнонаказателни мерки.  
         	Решението може да бъде обжалвано по реда на Административно процесуалния кодекс  пред Министъра на околната среда и водите  и/или  пред съответния Административен съд в 14/четиринадесет/  дневен срок от съобщаването  му на заинтересованите лица.  



Дата: 06.10.2026 г. 

